钦定古今图书集成/方舆汇编/职方典/第1353卷 > 《阳江县志》
## 钦定古今图书集成/方舆汇编/职方典/第1353卷 > 《阳江县志》

光霁堂　“在旧濂溪书院” ，元末废。

皇清康熙十三年重修。

望海台　在县南六里文笔峰东冈之阳。宋绍兴三年，知州王冶建。有《胡澹庵诗》。

借山亭　在崇善坊。明万历年间，府丞蔡懋昭为迁客沈思孝建，今废。

“金鸡阁　” ，出北门半里。明万历庚戌，知县陈即登创建。城北一望平畴，惟恃此卷石砥柱。后倾圮殆尽，所以誉髦鲜高掇，而循良不大展。

皇清康熙二十年，知县周玉衡倡捐重建。